Aproape toţi miniştrii din cabinetul Orban au devenit parlamentari. Doar doi nu au fost pe liste la alegerile parlamentare.
14 din cei 16 miniştrii din cabinetul Orban au devenit parlamentari. Doar Bogdan Aurescu şi Marcel Boloş nu s-au aflat pe liste la alegerile parlamentare. Şi propunerea PNL pentru funcţia de prim ministru, Florin Cîţu, a câştigat un mandat de senator.
14 din 16 sunt câştigători. Miniştrii lui Orban s-au făcut parlamentari. Nu ştiu câţi dintre ei se vor mai plimba din ianuarie pe holurile de la Victoria, dar cu siguranţă toţi 14 se vor aşeza confortabil pe fotoliile de piele de la Casa Poporului.În afară de diplomatul Bogdan Aurescu şi preotul misionar Marcel Boloş, toţi miniştrii au candidat.Militarul de carieră, Nicolae Ciucă, a lăsat armata pentru politică. S-a ales cu fotoliul de la Palatul Victoria, chiar şi interimar. Dar nu-i bai, că din ianuarie merge în Senat.Cel mai important ministru din cabinetul Orban, prin natura portofoliului, este cel de finanţe. Ministrul Vasile Florin Cîţu a deschis lista la Bucureşti a Partidului Naţional Liberal la Senat şi a câştigat al doilea mandat.